Soilwork

סוילוורק (Soilwork, משחק מילים שכוונתו "לעשות את דרכך מהתחתית למעלה") היא להקת דת' מטאל מלודי/מטאל אלטרנטיבי מהלסינבורג שבשוודיה. הלהקה התחילה כלהקת דת' מטאל מלודי, אך בהמשך התנסתה בכיוונים שונים, והוסיפה אלמנטים של סגנונות כמו מטאל אלטרנטיבי, מטאלקור מלודי וגרוב מטאל. סוילוורק הוקמה לקראת סוף 1995 תחת השם Inferior Breed, כאשר ב-1996 שונה השם. צליל ההיכר שלהם הושפע מלהקות כמו פנטרה, משוגע וקארקאס, כאשר עם שינוי השם היה מעבר חד לכיוון המלודי. ההרכב, שכלל באותה תקופה את ביורן סטריד בשירה, לודוויג שוורץ בגיטרה, פיטר ויקר בגיטרה ובבס וג'ימי פרסון בתופים, הפיץ קלטת דמו בשם "In Dreams We Fall into the Eternal Lake", בו הוקלטו חמישה שירים, ששניים מהם הופיעו מאוחר יותר באלבום הבכורה, Steelbath Suicide. שני חברים נוספו להרכב - הקלידן קרלוס הולמברג והבסיסט אולה פלינק, ובשנת 1998 הלהקה הוציאה את אלבום הבכורה שלה תחת חברת התקליטים Listenable Records. שוורץ ופרסון עזבו את הלהקה מיד עם יציאת האלבום עקב חילוקי דעות אומנותיים והוחלפו באולה פרנינג והנרי ראטה, בהתאמה. הלהקה יצאה לסיבוב הופעות ברחבי אירופה, שבתומו הוציאה את אלבומה השני, Chainheart Machine. האלבום זכה להצלחה מסחרית והבטיח את חתימתם בחברת התקליטים Nuclear Blast, לצד להקות דת' מטאל קניבל קורפס ו-Dark Tranquillity. בשנת 2000 הלהקה הוציאה את אלבומה השלישי, A Predator's Portrait, שנחל הצלחה והביאהּ לחזית סצנת המטאל השוודי, יחד עם להקת מטאל שוודית נוספת בשם In Flames. הלהקה הופיעה בפסטיבל ואקן ויצאה לסבב הופעות יחד עם להקות כאניהילטור ונוורמור. בתחילת 2002 יצא אלבומם הרביעי, Natural Born Chaos, שגם נחל הצלחה ובעקבותיו החלה הלהקה להופיע לראשונה גם בארצות הברית, יחד עם להקות כ-Killswitch Engage האמריקנית ואין פליימס. אלבומם החמישי משנת 2003, Figure Number Five, הביא להמשך סיבוב הופעות לצד להקות מטאלקור נוספות כצ'ילדרן אוף בודום, אנארת' ואנתרקס. אלבומם השישי, Stabbing the Drama, שיצא במרץ 2005, הגיע למקום 19 ברשימת המצעדים הפינית ומקום 14 בשוודיה, כמו גם מקומות 12 ו-21 ברשימות בילבורד עצמאיים בארצות הברית. הלהקה הופיעה בפסטיבל אוזפסט, ואף הרחיבה את סבב ההופעות לממלכה המאוחדת וטורקיה, בנוסף ליפן ואוסטרליה. פיטר ויקר עזב את הלהקה מפאת שחיקה מהופעות ואת מקומו תפס דניאל אנטונסון. בין יתר הלהקות שסוילוורק ערכה סיבוב הופעות עימן היו קאליבן ו-Dark Tranquillity. באוקטובר 2007 הוציאה הלהקה את אלבומה השביעי, Sworn to a Great Divide, שבו הלהקה התנסתה בסגנון הת'ראש מטאל, אם כי שמרה על מאפייניה המלודיים. את סבב ההופעות, שנקרא "Clash of the Titans", ערכה הלהקה לצד להקות כ-Lamb of God ו-Killswitch Engage. בפברואר 2008 עזב הגיטריסט אולה פרנינג את הלהקה ואת מקומו תפס סילביין קודרה מלהקת המטאל הקיצוני הצרפתית סקארב. זאת ועוד, בספטמבר אותה שנה חזר הגיטריסט המקורי של הלהקה, פיטר ויקרס, והחליף את דניאל אנטונסון. ב-2 ביולי 2010 יצא אלבומם השמיני של הלהקה, "The Panic Broadcast". 1998 - Steelbath Suicide 2000 - Chainheart Machine 2001 - A Predator's Portrait 2002 - Natural Born Chaos 2003 - Figure Number Five 2005 - Stabbing The Drama 2007 - Sworn to a Great Devide 2010 - The Panic Broadcast 2013 - The Living Infinite 2015 - The Ride Majestic 2019 - Verkligheten 2022 - Övergivenheten As We Speak Black Star Deceiver Light the Torch Rejection Role (בווידאו קליפ של הסינגל מתארחים חברי להקת אין פליימס. במקביל, להקת אין פליימס הוציאה את הסינגל Trigger שבו מתארחים חברי להקת סוילוורק) Stabbing the Drama Nerve Exile אתר האינטרנט הרשמי של Soilwork Soilwork, ברשת החברתית פייסבוק Soilwork, ברשת החברתית אקס (טוויטר) Soilwork, ברשת החברתית אינסטגרם Soilwork, סרטונים בערוץ היוטיוב Soilwork, במסד הנתונים הקולנועיים IMDb (באנגלית) Soilwork, באתר אפל מיוזיק (באנגלית) Soilwork, באתר ספוטיפיי Soilwork, באתר Last.fm (באנגלית) Soilwork, באתר AllMusic (באנגלית) Soilwork, באתר MusicBrainz (באנגלית) Soilwork, להקה באתר Encyclopedia Metallum (באנגלית) Soilwork, באתר דיזר Soilwork, באתר Discogs (באנגלית) Soilwork, באתר Songkick (באנגלית) Soilwork, באתר Genius Soilwork, באתר SecondHandSongs Soilwork, באתר בילבורד (באנגלית) Soilwork, באתר טיידל (באנגלית) Soilwork, באתר אמזון מיוזיק Soilwork - Encyclopaedia Metallum: The Metal Archives, www.metal-archives.com Soilwork discography - RYM/Sonemic, Rate Your Music (באנגלית) Soilwork's biography http://allmusic.com/cg/amg.dll?p=amg&sql=10:jzfexq9sld0e~T3 Blabbermouth.net, U.K, Turkish dates announced, June 23rd 2006